Maxima Grupė

***Maxima Grupė UAB*** jeb ***Maxima Grupe*** ir Lietuvas mazumtirdzniecības tīkla uzņēmumu grupa, kas darbojas Lietuvā, Latvijā, Igaunijā, Polijā un Bulgārijā. Tā ir lielākā Lietuvas kapitālsabiedrība un viens no lielākajiem darba devējiem Baltijas valstīs.

*Maxima Grupe* pieder mazumtirdzniecības veikalu tīkli *Maxima* (Baltijas valstīs), *[[Stokrotka]]* (Polijā), *T-Market* (Bulgārijā) un pārtikas elektroniskās tirdzniecības platforma “Barbora”, kas darbojas Baltijas valstīs. Kopš 2013. gada kopumā ir 508 veikali Lietuvā, Latvijā, Igaunijā un Bulgārijā. Katrs veikals piedāvā no 3000 līdz 65 000 zīmolu atkarībā no veikala lieluma.

Grupā strādā vairāk kā 29 500 cilvēku, un tās galvenā mītne atrodas Viļņā, Lietuvā. *Maxima Grupe* pieder pārvaldītājsabiedrībai *[[Vilniaus prekyba]]*, kas ir viens no lielākajiem mazumtirdzniecības uzņēmumiem Baltijas valstīs un Centrālās un Austrumeiropas reģionā.

## Vēsture
thumb|Veikalu ''T-market'' logotips|leftthumb|211x211px|Veikalu ''Saulīte'' logotips|left
*Maxima Grupė* vēsture sākās 1992. gadā, kad Viļņā tika atvērti vairāki veikali ar dažādiem nosaukumiem, vēlāk tie pārtapa par *Maxima* veikalu tīklu un citām kompānijām, kuras darbojas Baltijā un citās valstīs. Pirmais *Maxima* veikals durvis vēra 1998. gadā. Vēlāk uzņēmumu grupa ieguva nosaukumu *VP Market*.

Latvijā grupa savu darbību sāka 2001. gadā kā uzņēmumu grupa SIA *VP Market*, atverot veikalu tīklu *T-Market*, kā arī citus uzņēmumus. 2004. gada novembrī no Latvijā esošajiem 73 *T-Market* veikaliem vismaz 60 mainīja nosaukumu uz *Saulīte*, bet 13 – uz *MiniMaxima*. *T-Market* līdzinieks Lietuvā darbojās ar nosaukumu *Taupa*.

2006. gada vidū *VP Market* Baltijas valstu tirdzniecības tīklā ietilpstošo veikalu *Saulutė*, *Saulīte*, *Minima*, *Mini Maxima* un *Media* nosaukumus aizstāja ar *Maxima X*, *Maxima XX* un *Maxima* *XXX*, atkarībā no veikalu platības. Paziņojuma brīdī (2004. gada maijā) *VP Market* tīkls aptvēra 195 veikalus Lietuvā, 103 — Latvijā, 26 — Igaunijā, desmit — Bulgārijā un astoņus — Rumānijā.

2007. gada janvārī *VP Market* grupu un tās meitasuzņēmumus Baltijas valstīs pārdēvēja par *MAXIMA.*

## Maxima
left|thumb|''Maxima'' veikalu logotips
*Maxima* ir grupai piederošs pārtikas un nepārtikas preču mazumtirdzniecības tīkls Baltijas valstīs, kura vadība atrodas Lietuvas galvaspilsētā Viļņā. Kopš 2005. gada *Maxima* kā mazumtirdzniecības ķēde ir pārstāvēta arī Bulgārijā. 2011. gadā visās trijās Baltijas valstīs un Bulgārijā *Maxima Grupė* piederēja 463 veikali un tirdzniecības centri.

Uzņēmums ietilpst pārvaldītājsabiedrībā *Maxima Grupė*, kas ir lielākais mazumtirdzniecības veikalu tīkls un darba devējs Baltijā, nodarbinot vairāk nekā 31 tūkstoti darbinieku piecās valstīs — Lietuvā, Latvijā, Igaunijā, Polijā un Bulgārijā.

*Maxima Grupė* ietilpst *OÜ Maxima Eesti*, SIA *Maxima Latvija*, *UAB Maxima LT*, *EOOD Maxima Bulgaria*, *Aldik Nova Sp. z o.o.*, *[[Emperia Holding|Emperia Holding S.A]]* (veikalu tīkls *[[Stokrotka]]*), un interneta veikals *[[Barbora]]*. *Maxima Grupė* pieder pārvaldītājsabiedrībai *[[Vilniaus prekyba]]*.

### Veikalu formāti
"Maxima" tirdzniecības centri un veikali pēc lieluma tiek iedalīti trīs tipos: X, XX un XXX. Divu un triju X „Maxima” tirdzniecības centros daļa tirdzniecības platības tiek iznomāta specializētajiem veikaliem, lai klientam būtu pieejami papildu pakalpojumi un preces.

* ***Maxima X*** — (iepriekš "Minima"; 300—1000 m²) — tas ir neliels veikals dzīvojamajā rajonā (veikali, kas ir tuvu mājām). Latvijā šādi veikali ir 125.
* ***Maxima XX*** — (iepriekš "Media"; 1000—3000 m²) tiek veidoti lielo pilsētu mikrorajonos, kuros dzīvo 12 — 30 tūkstoši iedzīvotāju (tirdzniecības centri). Latvijā šādi veikali ir 24.
* ***Maxima XXX*** — (iepriekš "Maxima"; 3000—10 000 m²) — vislielākie Maxima veikali (lielveikali). Latvijā šādi veikali ir 8.
* ***Barbora*** ir interneta platforma pārtikas un citu produktu pasūtīšanai tiešsaistē.

Maxima grupė aptver ap 36% Lietuvas, 24% Latvijas, un 14% Igaunijas mazumtirdzniecības tirgus.

## Veikalu tīkls Latvijā

### Maxima XXX

### Maxima XX

### Maxima X

## Attēlu galerija

Attēls:Maxima Mežciems.JPG|*Maxima XX* veikals Mežciemā, Rīgā
Attēls:Maxima XXX veikals Rīgā.jpg|*Maxima XXX* veikals Pleskodālē, Rīgā 

## Piezīmes un atsauces

## Ārējās saites
* Maxima Grupė
* Maxima Latvija
* Ermitažas